पाएं अपने शहर की ताज़ा ख़बरें और फ्री ई-पेपरडाउनलोड करें
सिटी रिपोर्टर | हाजीपुर कोरोना संक्रमण से बचाव के लिए जिला प्रशासन की ओर से जारी निर्देशों के पालन में कोताही बरतने वालों के खिलाफ प्रशासन सख्त हो गया है। दस दिनों के लिए लगाए गए लॉकडाउन का पालन कराने को लेकर प्रशासनिक सख्ती दिखने लगी है। बुधवार को लॉकडाउन के प्रथम दिन जिला पदाधिकारी उदिता सिंह, एसपी मनीष कुमार समेत अन्य पदाधिकारियों ने पुलिस की टीम के अलग-अलग मार्गों, चौक-चौराहों पर सख्ती बरतते हुए लोगों को कोरोना से बचाव को लेकर लगे लॉकडाउन का पालन करने की हिदायत दी।
साथ ही इसके पालन में कोताही बरतने वालों को जमकर फटकार भी लगाई। आवश्यक सामान के अलावा अन्य दूसरी दुकानों को खुले रहने व वहां लोगों की भीड़ लगी रहने पर दुकान संचालक के साथ-साथ लोगों की जमकर क्लास ली। घरों से बेवजह निकलकर बाजार में घूमने वालों को रोककर पूछताछ करते हुए फटकार तथा जवानों ने सख्ती दिखाते हुए लाठी भी भांजने से पीछे नहीं हटे। साथ ही कोरोना संक्रमण से बचाव को लेकर घरों में रहने की हिदायत देते हुए वापस भेजा। कोरोना महामारी में संक्रमण के चेन को रोकने के लिए प्रशासन लगातार कोशिश कर रही है।
शहरी व ग्रामीण क्षेत्रों में निगरानी तेज
सरकार के निर्देशानुसार संक्रमण चैनल तोड़ने के लिए लॉकडाउन को पालन के लिए पूरे दिन जिला पुलिस बल के जवान सड़कों पर गश्त लगती रही। लोगों को अपने अपने घरों में रहकर फैल रहे संक्रमण के चयन को तोड़ने के लिए आग्रह करते रहे। वहीं, सड़क पर बेवजह पैदल या बाइक से मटर गश्ती करने वालो लोगों को पुलिस ने सख्त तेवर दिखाते हुए घरों से नही निकलने के लिए हिदायत देकर छोड़ दिया। वहीं, शहर के राजेन्द्र चौक, गांधी चौक, गुदरी बाजार, जढुआ, पासवान चौक, अंजानपीर चौक, स्टेशन चौक, रामाशीष चौक समेत अन्य छोटे-बड़े चौक-चौराहों पर सख्त वाहन चेकिंग अभियान चलाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn